2018 m. pasaulio šachmatų čempionatas

**2018 m. pasaulio šachmatų čempionatas** –  tai pasaulio šachmatų čempionato mačas tarp pasaulio čempiono norvegų didmeistrio Magnuso Karlseno ir pretendento, 2018 m. Kandidatų turnyro nugalėtojo, JAV didmeistrio  Fabiano Karuano. 12-kos partijų mačas vyko  2018 m. lapkričio 9–28 d. Londone. Visos pagrindinio mačo partijos baigėsi lygiosiomis (6-6).

Nugalėtojo išaiškinimui mačo dalyviams teko žaisti papildomą mačą iš 4 greitųjų šachmatų (25 min. + 10 sek.) partijų. Magnusas Karlsenas, iškovojęs trijose papildomose partijose pergales, laimėjo mačą bendru rezultatu 9-6 ir išsaugojo pasaulio šachmatų čempiono titulą.

Tai buvo 4-as Magnuso Karlseno laimėtas FIDE pasaulio šachmatų čempionato mačas, kuris sekantiems dvejiems metams užtikrino jam pasaulio čempiono titulą.

## Pretendentas
JAV didmeistris Fabianas Karuanas, norėdamas žaisti pasaulio šachmatų čempionato mačą privalėjo išsikovoti teisę, dalyvaudamas kartu su kitais kandidatais 2018 m. kovo 16–kovo 28 d. Berlyne vykusiame Kandidatų turnyre. Jame jis žaidė sėkmingai: surinkęs 9 taškus iš 14 galimų, užėmė pirmąją vietą ir tapo pretendentu žaisti mačą dėl pasaulio čempiono vardo su Magnusu Karlsenu.

## Varžovų susitikimų rezultatai iki mačo
Iki mačo Magnusas Karlsenas ir Fabianas Karuana, su klasikine laiko kontrole buvo sužaidę 31 partiją  (+9 -5 =17).

## Mačo sąlygos

Varžovai negali sutikti lygiosiomis iki 30 ėjimo be vyr teisėjo leidimo  nebent įvyktų pozicijos pasikartojimas tris kartus.

Mačo nugalėtojas turi pirmas iš 12 partijų surinkti 6,5 taško, ar daugiau. Laiko kiekvienam skiriama 40-čiai ėjimų po 100 min., sekantiems 20-čiai – po 50 min., likusiems iki partijos pabaigos ėjimams – po 15 min. nuo pirmo ėjimo, pridedama po 30 sek. 

Burtai dėl figūrų spalvos pirmojoje partijoje traukiami per mačo atidarymo ceremoniją. Figūrų spalvos turi būti pakeistos sužaidus 6-ąją partiją: žaidėjas gavęs baltąsias figūras  1-ajai  partijai, 7- ąją turi žaisti juodosiomis figūromis. Žaidimas vyksta po vieną partiją per dieną, o po 2-jų, 4-ių, 6-ių, 8-ių, 10-ies ir 11-kos partijų skiriama po vieną poilsio dieną. Jei pasibaigus mačui, rezultatas būtų lygus, po poilsio dienos žaidžiamos  papildomos greitųjų šachmatų partijos.

Jei mačas po 12-kos partijų baigtųsi lygiosiomis,  ištraukus naujus burtus dėl figūrų spalvos, žaidžiamas 4 partijų greitųjų šachmatų mačas (25 min +10 sek po kiekvieno ėjimo)

Jei ir vėl lygu – traukiami burtai ir žaidžiamas mačas iš dviejų žaibo partijų (5 min +3 sek po kiekvieno ėjimo), jei ir vėl lygu žaidžiamas sekantis 2-jų partijų žaibo mačas, jei ir vėl lygu naujas žaibo mačas ir t. t. 

Jei po 5-ių žaibo mačų vis dar lygu, traukiami burtai ir žaidžiamas „Armagedonas“, kur baltieji gauna 5 min. laiko, o juodieji 4 min. (nuo 61 ėjimo po kiekvieno ėjimo pridedama po 3 sek), bet baltieji privalo laimėti partiją, lygiųjų atveju, nugalėtoju skelbiamas juodosiomis figūromis žaidęs žaidėjas.

Mačo prizinis fondas yra vienas milijonas eurų. Nugalėtojas, jei laimi per pagrindinį mačą, gauna 60 % procentų nuo šios sumos, arba  55 % ,kai nugali per papildomas partijas.

## Pagrindinis mačas
### Partija 1: F. Karuana–M. Karlsenas
Pirmoje partijoje F. Karuana žaidė baltaisiais, pasaulio čempionas į pretendento 1.e4 ėjimą pasirinko siciliškąją gynybą. Į  2...Žf6 pretendentas ėjimu 3. Rb5 rinkosi Rosolimo variantą (ECO B31). Artėjant 40 ėjimų laiko kontrolei, baltųjų laikui sparčiai senkant,  ir M. Karlsenui atvėrus statmeną karaliaus sparne, pretendentas nusprendė, kad geriausia būtų patraukti savo karalių į kitą lentos pusę. 

Tačiau įvairūs kompiuteriai, analizuodami šią poziciją rodė, kad tai nebuvo geriausias sprendimas, kadangi Magnusas galėjo savo valdovępermesti į kitą lentos pusę ir laimėti vieną, ar du, Karuanos pėstininkus. Partijos pabaigoje jo valdovės sparno pėstininkai remiami juodaspalvio rikio būtų buvę pavojingi. 

Kompiuteriai vertino M. Karlseno poziciją, kaip turinčią strateginį pranašumą lygų dviem pėstininkams – t. y. daugiau nei pakankamai reikšmingą tokio lygio varžybose.

Tačiau Magnusas į šią galimybę nekreipė dėmesio ir toliau koncentravo veiksmus karaliaus sparne. Savo 40 ėjimu jis padarė lemtingą sprendimą, iškeisdamas už Karuanos pėstininką savo pavojingąjį praeinantį  **f** pėstininką.  M. Karlsenas po šio pasikeitimo išlaikė tik truputi geresnę poziciją. 

Po tolimesnių pasikeitimų: Karuanos žirgo už M. Karlseno rikį bei poros pėstininkų, varžovai pasiekė bokštų ir pėstininkų pabaigą, kurioje, nežiūrint pėstininko persvaros, pasaulio čempiono galimybės laimėti buvo minimalios, nors pasaulio čempionas, kol sutiko su lygiosiomis, negalėjo su tuo taikstytis dar 60 ėjimų.  

Tai buvo pasaulio šachmatų čempionatų istorijoje viena iš ilgiausių partijų. Ilgesnės buvo: 1978 m. - tarp Karpovo ir Korčnojaus (122 ėjimai) ir 2014 m. tarp Karlseno ir Anando  (122 ėj.). 

**1. e4 c5 2. Žf3 Žc6 3. Rb5 g6 4. Rxc6 dxc6 5. d3 Rg7 6. h3 Žf6 7. Žc3 Žd7 8. Re3 e5 9. 0-0 b6 10. Žh2 Žf8 11. f4 exf4 12. Bxf4 Re6 13. Bf2 h6 14. Vd2 g5 15. Baf1 Vd6 16. Žg4 0-0-0 17. Žf6 Žd7 18. Žh5 Re5 19. g4 f6 20. b3 Rf7 21. Žd1 Žf8 22. Žxf6 Že6 23. Žh5 Rxh5 24. gxh5 Žf4 25. Rxf4 gxf4 26. Bg2 Bhg8 27. Ve2 Bxg2+ 28. Vxg2 Ve6 29. Žf2 Bg8 30. Žg4 Ve8 31. Vf3 Vxh5 32. Kf2 Rc7 33. Ke2 Vg5 34. Žh2 h5 35. Bf2 Vg1 36. Žf1 h4 37. Kd2 Kb7 38. c3 Re5 39. Kc2 Vg7 40. Žh2 Rxc3 41. Vxf4 Rd4 42. Vf7+ Ka6 43. Vxg7 Bxg7 44. Be2 Bg3 45. Žg4 Bxh3 46. e5 Bf3 47. e6 Bf8 48. e7 Be8 49. Žh6 h3 50. Žf5 Rf6 51. a3 b5 52. b4 cxb4 53. axb4 Rxe7 54. Žxe7 h2 55. Bxh2 Bxe7 56. Bh6 Kb6 57. Kc3 Bd7 58. Bg6 Kc7 59. Bh6 Bd6 60. Bh8 Bg6 61. Ba8 Kb7 62. Bh8 Bg5 63. Bh7+ Kb6 64. Bh6 Bg1 65. Kc2 Bf1 66. Bg6 Bh1 67. Bf6 Bh8 68. Kc3 Ba8 69. d4 Bd8 70. Bh6 Bd7 71. Bg6 Kc7 72. Bg5 Bd6 73. Bg8 Bh6 74. Ba8 Bh3+ 75. Kc2 Ba3 76. Kb2 Ba4 77. Kc3 a6 78. Bh8 Ba3+ 79. Kb2 Bg3 80. Kc2 Bg5 81. Bh6 Bd5 82. Kc3 Bd6 83. Bh8 Bg6 84. Kc2 Kb7 85. Kc3 Bg3+ 86. Kc2 Bg1 87. Bh5 Bg2+ 88. Kc3 Bg3+ 89. Kc2 Bg4 90. Kc3 Kb6 91. Bh6 Bg5 92. Bf6 Bh5 93. Bg6 Bh3+ 94. Kc2 Bh5 95. Kc3 Bd5 96. Bh6 Kc7 97. Bh7+ Bd7 98. Bh5 Bd6 99. Bh8 Bg6 100. Bf8 Bg3+ 101. Kc2 Ba3 102. Bf7+ Kd6 103. Ba7 Kd5 104. Kb2 Bd3 105. Bxa6 Bxd4 106. Kb3 Be4 107. Kc3 Bc4+ 108. Kb3 Kd4 109. Bb6 Kd3 110. Ba6 Bc2 111. Bb6 Bc3+ 112. Kb2 Bc4 113. Kb3 Kd4 114. Ba6 Kd5 115. Ba8 ½–½**

### Partija 2: M. Karlsenas–F. Karuana
Antrojoje partijoje baltaisias žaidė M. Karlsenas.  Jis atmestajame valdovės gambite (ECO D37) vietoj tradicinio ėjimo 5. Rg5 pasirinko 5. Rf4. Tai varžovui nebuvo staigmena, nes pasaulio čempionas  taip sėkmingai žaisdavo ir  anksčiau. 
Ėjimu 6...c5 pretendentas pradėjo baltųjų centro puolimą. Tai žinomas aštrus variantas, bet atrodė, kad pretendentas buvo gerai pasiruošęs, kadangi M. Karlsenas, spręsdamas iškylančias problemas, sunaudojo nemaža laiko. 

Netrukus pretendentas, suardęs baltųjų pėstininkų valdovės sparne grandinę, įgijo pranašumą. Sekė eilė pasikeitimų. 

Nors vėliau pretendentas ir įgijo pėstininką viršaus, bet ant lentos sumažėjus figūrų, geresnis baltųjų išvystymas leido M. Karlsenui išvengti rimtesnių pasekmių. Tad partija 49 ėjime baigėsi lygiosiomis.

**1. d4 Žf6 2. Žf3 d5 3. c4 e6 4. Žc3 Re7 5. Rf4 0-0 6. e3 c5 7. dxc5 Rxc5 8. Vc2 Žc6 9. a3 Va5 10. Bd1 Bd8 11. Re2 Že4 12. 0-0 Žxc3 13. bxc3 h6 14. a4 Že7 15. Že5 Rd6 16. cxd5 Žxd5** **17. Rf3 Žxf4 18. exf4 Rxe5 19. Bxd8+ Vxd8 20. fxe5 Vc7 21. Bb1 Bb8 22. Vd3 Rd7 23. a5 Rc6 24. Vd6 Vxd6 25. exd6 Rxf3 26. gxf3 Kf8 27. c4 Ke8 28. a6 b6 29. c5 Kd7 30. cxb6 axb6 31. a7 Ba8 32. Bxb6 Bxa7 33. Kg2 e5 34. Bb4 f5 35. Bb6 Ke6 36. d7+ Kxd7 37. Bb5 Ke6 38. Bb6+ Kf7 39. Bb5 Kf6 40. Bb6+ Kg5 41. Bb5 Kf4 42. Bb4+ e4 43. fxe4 fxe4 44. h3 Ba5 45. Bb7 Bg5+ 46. Kf1 Bg6 47. Bb4 Bg5 48. Bb7 Bg6 49. Bb4 ½–½**

### Partija 3: F. Karuana–M. Karlsenas

Trečioje partijoje partijoje Fabianas Karuana vėl žaidė baltosiomis figūromis ir dar kartą partiją pradėjo ėjimu 1.e4. Pasaulio čempionas Magnusas Karlsenas dar kartą pasirinko siciliškąją gynybą o   pretendentas vėl pasirinko Rosolimo variantą (ECO B31). Varžovai pakartojo  penkis pirmuosius ėjimus, kol pasaulio čempionas, pirmasis  nukrypęs nuo pirmosios partijos, paėjo vietoj karaliaus žirgu - valdove.

Šis nukrypimas neturėjo įtakos pozicijos dinaminiam balansui. Priešingai nei pirmojoje partijoje, kai pretendentas turėjo sunkumų, šioje partijoje jis nei karto nepateko į realiai pavojingą padėtį. Tą patį galima pasakyti ir apie M. Karlseną. Partijai vystantis, keičiantis figūromis ir pėstininkais, galimybės išlikdavo lygios - žaidėjai  nedarė klaidų.  

Pabaigoje Karuaną paukojo žirgą už pėstininką tam, kad M. Karlsenas jo nepravestų į valdoves. Abiem pusėm neturint galimybių laimėti, varžovai po 49 ėjimo sutiko su lygiosiomis.

**1. e4 c5 2. Žf3 Žc6 3. Rb5 g6 4. Rxc6 dxc6 5. d3 Rg7 6. 0-0 Vc7 7. Be1 e5 8. a3 Žf6 9. b4 0-0 10. Žbd2 Rg4 11. h3 Rxf3 12. Žxf3 cxb4 13. axb4 a5 14. bxa5 Bxa5 15. Rd2 Baa8 16. Vb1 Žd7 17. Vb4 Bfe8 18. Rc3 b5 19. Bxa8 Bxa8 20. Ba1 Bxa1+ 21. Rxa1 Va7 22. Rc3 Va2 23. Vb2 Vxb2 24. Rxb2 f6 25. Kf1 Kf7 26. Ke2 Žc5 27. Rc3 Že6 28. g3 Rf8 29. Žd2 Žg5 30. h4 Že6 31. Žb3 h5 32. Rd2 Rd6 33. c3 c5 34. Re3 Ke7 35. Kd1 Kd7 36. Kc2 f5 37. Kd1 fxe4 38. dxe4 c4 39. Žd2 Žc5 40. Rxc5 Rxc5 41. Ke2 Kc6 42. Žf1 b4 43. cxb4 Rxb4 44. Že3 Kc5 45. f4 exf4 46. gxf4 Ra5 47. f5 gxf5 48. Žxc4 Kxc4 49. exf5 ½–½**

|width="33%" |

|width="33%" |

### Partija 4: M. Karlsenas–F. Karuana

Ketvirtoji partija, kaip ir pirmosios trys, baigėsi lygiosiomis. Tai buvo trumpiausia mačo partija – 34 ėjimai ir tęsėsi 3 val.

Kaip ir trečiojoje partijoje žaidėjai didelių klaidų nedarė. Pasaulio čempionas, žaidęs baltaisiais pasirinko  angliškąjį keturių žirgų debiutą (ECO A29), kuris nesudaro didelio spaudimo juodųjų pozicijai. 

Po to, kai Fabianas Karuana atsakė 1...e5 („Siciliškoji apverstomis spalvomis“) jis šiek tiek  turėjo sunkumų, vystant savo figūras. 

Iki 20 ėjimo, valdovės, žirgai ir baltalaukiai rikiai buvo iškeisti ir nors buvo šiokių tokių pėstininkų grandinės suardymų, nei vienas iš varžovų gerų perspektyvų  prasiveržimui neturėjo. Todėl netrukus, po 34 ėjimo, varžovai sutiko su lygiosiomis.

**1. c4 e5 2. Žc3 Žf6 3. Žf3 Žc6 4. g3 d5 5. cxd5 Žxd5 6. Rg2 Rc5 7. 0-0 0-0 8. d3 Be8 9. Rd2 Žxc3 10. Rxc3 Žd4 11. b4 Rd6 12. Bb1 Žxf3+ 13. Rxf3 a6 14. a4 c6 15. Be1 Rd7 16. e3 Vf6 17. Re4 Rf5 18. Vf3 Rxe4 19. Vxf6 gxf6 20. dxe4 b5 21. Bed1 Rf8 22. axb5 axb5 23. Kg2 Bed8 24. Bdc1 Kg7 25. Re1 Bdc8 26. Bc2 Ba4 27. Kf3 h5 28. Ke2 Kg6 29. h3 f5 30. exf5+ Kxf5 31. f3 Re7 32. e4+ Ke6 33. Rd2 Rd6 34. Bbc1 ½–½**

### Partija 5: F. Karuana–M. Karlsenas

Penktąją partiją Fabianas Karuana pradėjo 1.e4. Magnusas Karlsenas žaidė siciliškąją gynybą (ECO B31). Po 3. Rb5 g6 baltieji žaidė kitaip nei 1-oje, ar 3-ioje partijose - 1. 0-0. Šis ėjimas yra taip pat populiarus ir daug kartu aukščiausiame lygyje žaistas. Netrukus pretendentas aukoja pėstininką - 6.b4!? 

Tai M. Karlsenui nebuvo naujiena tad jis,  vos kelias minutes pagalvojęs, nukirto pėstininką žirgu. Toliau viskas vyko aktyviai ir  po  15 ėjimo varžovai pasiekė lygią baigmę.

Tačiau po 17. c3  Kd7 18.  cxb  Ba8 jau baltiesiems atsirado šiokių tokių sunkumų.  Pretendentas,  galvojęs apie 31 minutę, paėjo 19.Rc3. Po šio ėjimo juodųjų padėtis liko truputi geresnė. Tačiau jie vėliau suklydo  pasirinkę - 20...Kb6?! šį nedidelį pranašumą prarado .

Šį ėjimą ekspertai vertino, kaip abejotiną. Po  21.Rd2! pozicija greitai  supaprastėjo ir nors  juodieji vienu tarpu  turėjo pėstininką viršaus, aktyvios baltųjų  figūros leido Fabianui išlyginti pėstininkų skaičių. 31 ėjime  pretendentas pasiūlė lygiąsias, kurios ir buvo priimtos. 

**1. e4 c5 2. Žf3 Žc6 3. Rb5 g6 4. 0-0 Rg7 5. Be1 e5 6. b4 Žxb4 7. Rb2 a6 8. a3 axb5 9. axb4 Bxa1 10. Rxa1 d6 11. bxc5 Že7 12. Ve2 b4 13. Vc4 Va5 14. cxd6 Re6 15. Vc7 Vxc7 16. dxc7 Žc6 17. c3 Kd7 18. cxb4 Ba8 19. Rc3 Kxc7 20. d3 Kb6 21. Rd2 Bd8 22. Re3+ Kb5 23. Žc3+ Kxb4 24. Žd5+ Rxd5 25. exd5 Bxd5 26. Bb1+ Kc3 27. Bxb7 Žd8 28. Bc7+ Kxd3 29. Kf1 h5 30. h3 Ke4 31. Žg5+ Kf5 32. Žxf7 Žxf7 33. Bxf7+ Rf6 34. g4+ ½–½**

### Partija 6: M. Karlsenas–F. Karuana

Šeštąją partiją  pasaulio čempionas pradėjo ėjimu 1.e4. Tai buvo trečioji mače jo baltaisiais žaista partija ir visas jas  pradėjo skirtingais ėjimais. Pretendentas atsakė 1...e5. M. Karlsenas tęsė 2. Žf3 ir pretendentas pasirinko Rusiškąją gynybą (ECO C42). Tai nebuvo staigmena – pretendentas ją  sėkmingai naudojo 2018 m. Kandidatų turnyre Berlyne, kur išsikovojo teisę į šį mačą. Magnusas, be abejonės, buvo atidžiai išstudijavęs variantus, bet ir pretendento ėjimų matėsi, kad jis, taip pat gerai pasiruošęs,  nes,  be vargo, įveikė kai kuriuos pozicijos keblumus. Po 15 ėjimų padėtis buvo simetriška ir atrodė kad partija juda link lygiųjų. Tai nestebino, nes Rusiškoji partija nuo seno buvo laikoma lygine. Partija tęsėsi dalinai dėl būtinų 30 ėjimų lygiosioms taisyklės, o taip pat dėl varžovų nenoro per anksti baigti susitikimą lygiosiomis.

22 ėjimu M. Karlsenas padarė nežymią klaidą, patalpinęs linijoje, kuri galėtų būti atverta, savo riki. Tai leido Fabianui, atakuojant rikį. laimėti laiko savo bokštų padėtie pagerinimui ir taip įgyti iniciatyvos.
Tai M. Karlsenui nekėlė greito pavojaus, bet pretendentas tęsė baltųjų padėties spaudimą. 32 ėjime varžovai pasiekė poziciją, kur abu turėjo po rikių porą, žirgą  ir 6 pėstininkus.

Praėjus 40 ėjimų laiko kontrolei, pasaulio čempionas padarė smulkią klaidą, po kurios buvo priverstas iškeisti vieną figūrą į tris F. Karuanos pėstininkus. Paprastai - tai beveik lygus medžiaginis apsikeitimas.

M. Karlsenas aiškiai pateko į sunkumus, bet F. Karuanai buvo likę 2 pėstininkai ir jei M. Karlsenui pavyktų juos iškeisti - būtų lygiosios. Vieną pėstininką jis galėjo iškeisti, bet prie antrojo negalėjo prieiti. Tuo metu kompiuteriai rodė ryškią F. Karuanos persvarą. 

M. Karlsenas paruošė planą aukoti savo valdovės sparno pėstininką tam, kad jo karalius galėtų įsiskverbti į F. Karuanos karaliaus sparno užnugarį. Tai, prie progos, leistų jo **h** pėstininkui judėti pirmyn į valdoves, jei juodieji bandytų karaliumi apeiti baltųjų figūras. Po 58.a5 Rxa5 59.gxf6 gxf6 60. Kg6 Rd8 61 Kh7! Juodieji įvykdė savo sumanymą, bet po kurio laiko ėjimu 67. Kg6? daro klaidą, po kurios kompiuteriai pradėjo rodyti pergalę pretendentui po Rg5!68. Rc4 Rh4!!. 

Bet pretendentas paėjo 68...Žf3? ir po 69. Kh7 vėl susidarė lyginė padėtis. Dar 11 ėjimų Fabianas bandė pergudrauti M. Karlseną, bet nesėkmingai. Pasaulio čempionas buvo susikūręs tvirtovę ant šachmatų lentos. Partija po šešių su puse val. kovos, 80 ėjime baigėsi lygiosiomis. 

**‘‘‘1. e4 e5 2. Žf3 Žf6 3. Žxe5 d6 4. Žd3 Žxe4 5. Ve2 Ve7 6. Žf4 Žc6 7. Žd5 Žd4 8. Žxe7 Žxe2 9. Žd5 Žd4 10. Ža3 Že6 11. f3 Ž4c5 12. d4 Žd7 13. c3 c6 14. Žf4 Žb6 15. Rd3 d5 16. Žc2 Rd6 17. Žxe6 Rxe6 18. Kf2 h5 19. h4 Žc8 20. Že3 Že7 21. g3 c5 22. Rc2 0-0 23. Bd1 Bfd8 24. Žg2 cxd4 25. cxd4 Bac8 26. Rb3 Žc6 27. Rf4 Ža5 28. Bdc1 Rb4 29. Rd1 Žc4 30. b3 Ža3 31. Bxc8 Bxc8 32. Bc1 Žb5 33. Bxc8+ Rxc8 34. Že3 Žc3 35. Rc2 Ra3 36. Rb8 a6 37. f4 Rd7 38. f5 Rc6 39. Rd1 Rb2 40. Rxh5 Že4+ 41. Kg2 Rxd4 42. Rf4 Rc5 43. Rf3 Žd2 44. Rxd5 Rxe3 45. Rxc6 Rxf4 46. Rxb7 Rd6 47. Rxa6 Že4 48. g4 Ra3 49. Rc4 Kf8 50. g5 Žc3 51. b4 Rxb4 52. Kf3 Ža4 53. Rb5 Žc5 54. a4 f6 55. Kg4 Že4 56. Kh5 Re1 57. Rd3 Žd6 58. a5 Rxa5 59. gxf6 gxf6 60. Kg6 Rd8 61. Kh7 Žf7 62. Rc4 Že5 63. Rd5 Ra5 64. h5 Rd2 65. Ra2 Žf3 66. Rd5 Žd4 67. Kg6  Rg5 68. Rc4 Žf3 69. Kh7 Že5 70. Rb3 Žg4 71. Rc4 Že3 72. Rd3 Žg4 73. Rc4 Žh6 74. Kg6 Ke7 75. Rb3 Kd6 76. Rc2 Ke5 77. Rd3 Kf4 78. Rc2 Žg4 79. Rb3 Že3 80. h6 Rxh6 ½–½**

|width="33%" |

|width="33%" |

### Partija 7: M. Karlsenas–F. Karuana

Kaip ir antrojoje partijoje Fabianas Karuana žaidė atmestąjį valdovės gambitą (ECO D37).  Žaidėjai kartojo minėtos partijos ėjimus, kol Magnusas Karlsenas pasirinko kitą ėjimą - 10. Žd2. Šis ėjimas nebuvo nežinomas pretendentui, nes daug kartų buvo žaidžiamas ir  anksčiau. 

Pretendento atsakas buvo 10…Vd8 ir netrukus pasaulio čempionas įgijo nežymų pranašumą. Bet jis, partijai vystantis, nedidėjo, ir F. Karuanos pozicijai pavojaus neiškilo. Tarp 18 ir 25 ėjimų, vykusio masinio pasikeitimo figūromis, galimybės buvo lygios. Žaidimas kurį laiką tęsėsi toliau, kol 40 ėjime, varžovai sutiko baigti partiją taikiai. 

**1. d4 Žf6 2. Žf3 d5 3. c4 e6 4. Žc3 Re7 5. Rf4 0-0 6. e3 c5 7. dxc5 Rxc5 8. Vc2 Žc6 9. a3 Va5 10. Žd2 Vd8 11. Žb3 Rb6 12. Re2 Ve7 13. Rg5 dxc4 14. Žd2 Že5'15. 0-0 Rd7 16. Rf4 Žg6 17. Rg3 Rc6 18. Žxc4 Rc7 19. Bfd1 Bfd8 20. Bxd8+ Bxd8 21. Bd1 Bxd1+ 22. Vxd1 Žd5 23. Vd4 Žxc3 24. Vxc3 Rxg3 25. hxg3 Vd7 26. Rd3 b6 27. f3 Rb7 28. Rxg6 hxg6 29. e4 Vc7 30. e5 Vc5+ 31. Kh2 Ra6 32. Žd6 Vxc3 33. bxc3 f6 34. f4 Kf8 35. Kg1 Ke7 36. Kf2 Kd7 37. Ke3 Rf1 38. Kf2 Ra6 39. Ke3 Rf1 40. Kf2 ½–½**

### Partija 8: F. Karuana–M. Karlsenas

8-oji partija pasaulio šachmatų čempionato mače Londone baigėsi lygiosiomis. Magnusas Karlsenas ir Fabianas Karuana pakartojo iš eilės lygiųjų  nuo mačo dėl titulo pradžios rekordą, kuris buvo pasiektas 1995 m. Tada Garis Kasparovas ir Višvanatanas Anandas Niujorke pirmąsias 8 partijas taip pat baigė lygiosiomis. Nors 8-oji partija ir pasibaigė taikiai, debiutas nuo anksčiau žaistų partijų skyrėsi. 

Amerikietis pretendentas Fabianas Karuana,  ketvirtą  kartą žaisdamas baltosiomis figūromis, partiją pradėjo ėjimu 1. e4. Pasaulio čempionas  norvegas Magnusas Karlsenas atsakė siciliškąja (1…c5). 
Pretendendas, vietoj Rosolimo varianto (3.Rb5), šįkart pasirinko atvirąją siciliškąją (ECO B33). Čempionas penktų ėjimu  rinkosi Sviešnikovo, arba Pelikano variantą (5…e5), o pretendentas, vietoj ėjimo 7. Rg5, kuris veda į sunkiai analizuojamas ir  sudėtingas padėtis, paėjo 7. Žd5.

Toliau abu varžovai rinkosi tęsinius, kurie laikomi geriausiais, kol pasaulio čempionas nesužaidė 18….g5, kas leido  pretendentui, paaukojus  pėstininką (21.c5), įgyti persvarą ir pavojingą praeinantį pėstininką. Tačiau pretendentas, sužaidęs atsargiai: 24. h3?, davė laiko M. Karlsenui pasiruošti gynybai.

Partija dar  tęsėsi iki 39 ėjimo, kol žaidėjai sutiko ją baigti  lygiosiomis.

**1. e4 c5 2. Žf3 Žc6 3. d4 cxd4 4. Žxd4 Žf6 5. Žc3 e5 6. Ždb5 d6 7. Žd5 Žxd5 8. exd5 Žb8 9. a4 Re7 10. Re2 0-0 11. 0-0 Žd7 12. Rd2 f5 13. a5 a6 14. Ža3 e4 15. Žc4 Že5 16. Žb6 Bb8 17. f4 exf3 18. Rxf3 g5 19. c4 f4 20. Rc3 Rf5 21. c5 Žxf3+ 22. Vxf3 dxc5 23. Bad1 Rd6 24. h3 Ve8 25. Žc4 Vg6 26. Žxd6 Vxd6 27. h4 gxh4 28. Vxf4 Vxf4 29. Bxf4 h5 30. Be1 Rg4 31. Bf6 Bxf6 32. Rxf6 Kf7 33. Rxh4 Be8 34. Bf1+ Kg8 35. Bf6 Be2 36. Bg6+ Kf8 37. d6 Bd2 38. Bg5 ½–½**

### Partija 9: M. Karlsenas-F. Karuana

9-oji pasaulio šachmatų čempionato partija tarp čempiono, Magnuso Karlseno ir pretendento Fabiano Karuanos baigėsi, kaip ankstesnės aštuonios partijos - lygiosiomis. Devynios iš eilės  nerezultatyvios partijos  nuo mačo pradžios  - tai  pasaulio šachmatų čempionatų rekordas.

Kaip ir 4-oje partijoje,  M. Karlsenas žaidė angliškąjį debiutą (ECO A29)  (1.c4).  Pretendentas pasirinko tą patį variantą, kurį naudojo minėtoje partijoje. Abu žaidėjai, kartojo 4-os partijos ėjimus, kol pasaulio čempionas nenukrypo, paeidamas 9. Rg5. Šis ėjimas esminiai  nepakeitė pozicijos vertinimo ir 16-uoju ėjimu pretendentas buvo pasirengęs, atakuodamas varžovo valdovę ėjimais: Rd5 ir Re4, kartoti poziciją. Kad  išvengtų lygiųjų, Magnusas sužaidė 1.Vd1. Pretendentas iškart iškeitė savo baltalaukį rikį į žirgą  (17.….Rxf3).

Kaip paaiškėjo po eilės pasikeitimų vėliau, tai buvo nedidelis netikslumas, kadangi juodieji gavo suardyta, šiek tiek prastesnę pėstininkų struktūrą. Tačiau  pasaulio čempionas tuo nepasinaudojo, dar ir suklydo, paeidamas 25. h5 ir  pretendentui nebeliko rimtų sunkumų. Po tolimesnių pasikeitimų, susidarė maždaug lygi baigmė. 

Partija buvo žaidžiama toliau, bet nei vienas iš varžovų  neturėjo realių galimybių laimėti, todėl po 3,5 val kovos ir 56 ėjimų žaidėjai sutiko baigti partiją lygiosiomis.

**1. c4 e5 2. Žc3 Žf6 3. Žf3 Žc6 4. g3 d5 5. cxd5 Žxd5 6. Rg2 Rc5 7. 0-0 0-0 8. d3 Be8 9. Rg5 Žxc3 10. bxc3 f6 11. Rc1 Re6 12. Rb2 Rb6 13. d4 Rd5 14. Vc2 exd4 15. cxd4 Re4 16. Vb3+ Rd5 17. Vd1 Rxf3 18. Vb3+ Kh8 19. Rxf3 Žxd4 20. Rxd4 Vxd4 21. e3 Ve5 22. Rxb7 Bad8 23. Bad1 Ve7 24. h4 g6 25. h5 gxh5 26. Vc4 f5 27. Rf3 h4 28. Bxd8 Bxd8 29. gxh4 Bg8+ 30. Kh1 Vf6 31. Vf4 Rc5 32. Bg1 Bxg1+ 33. Kxg1 Rd6 34. Va4 f4 35. Vxa7 fxe3 36. Vxe3 Vxh4 37. a4 Vf6 38. Rd1 Ve5 39. Vxe5+ Rxe5 40. a5 Kg7 41. a6 Rd4 42. Kg2 Kf6 43. f4 Rb6 44. Kf3 h6 45. Ke4 Ra7 46. Rg4 Rg1 47. Kd5 Rb6 48. Kc6 Re3 49. Kb7 Rb6 50. Rh3 Re3 51. Kc6 Rb6 52. Kd5 Ra7 53. Ke4 Rb6 54. Rf1 Ke6 55. Rc4+ Kf6 56. Rd3 Ke6 ½–½**

|width="33%" |

|width="33%" |

### Partija 10: F. Karuana–M. Karlsenas

Pasaulio šachmatų čempionato mačo 10-oji partija  baigėsi lygiosiomis, nors tiek  pasaulio čempionas, norvegas  Magnusas Karlsenas, tiek  pretendentas, amerikietis Fabianas Karuana, stengėsi pakreipti jos eigą savo naudai.
Keturias valandas varžovai atkakliai kovojo, vaikščiodami aštria briauna tarp sėkmės ir pražūties. Galų gale, po 54 ėjimų ir daugiau kaip penkių valandų, susitikimas baigėsi lygiosiomis. Po šios  partijos abu varžovai tebeturėjo po 5 taškus. 

10-je partijoje pretendentas žaidė baltosiomis figūromis.  pasaulio čempionas  į pretendento pirmąjį ėjimą (1.e4). atsakė siciliškąją gynybą (1…c5). Kaip ir aštuntojoje partijoje pretendentas pasirinko atvirosios siciliškosios gynybos Svešnikovo, arba Pelikano variantą (ECO B33). Iki 12-o baltųjų ėjimo varžovai kartojo aštuntosios partijos ėjimus. Dvyliktuoju ėjimu pretendentas pradėjo puolimą valdovės sparne (12.b4). M. Karlsenas į tai atsakė kitoje šachmatų lentos pusėje ir po 20 ėjimų  dėl juodųjų iniciatyvaus žaidimo karaliaus sparne jie turėjo lygias galimybes.

Tačiau po trijų ėjimų M. Karlsenas klydo, eidamas 23…Vg5. Jei pretendentas būtų atsakęs 25 Rxb5, M. Karlsenui būtų tekę ieškoti išsigelbėjimo, nes juodųjų puolimas karaliaus sparne, kaip rodė kompiuteris, galėjo būti sustabdytas. Tačiau pretendentas paėjo 24.g3, susilpnindamas baltuosius laukelius karaliaus sparne. 

Artėjant prie 40 ėjimų laiko kontrolės, varžovų laiko atsargos buvo sumažėjusios. pretendentui pavyko  išsikeisti baltalaukius rikius ir tai palengvino jam gynybą. Juodieji turėjo trijų pėstininkų centrą, kuris kompensavo baltųjų  praeinantį pėstininką valdovės sparne. 

Netrukus po 40 ėjimo laiko kontrolės pasaulio čempionas, paėjęs 45….Kd4, dar kartą nežymiai klydo. Šis apsiskaičiavimas leido pretendentui laimėti pėstininką, bet figūrų išsikeitimai vedė prie padėties supaprastinimo. Pabaigoje, kai niekam neliko galimybių laimėti, žaidėjai išsiskyrė taikiai.

**1. e4 c5 2. Žf3 Žc6 3. d4 cxd4 4. Žxd4 Žf6 5. Žc3 e5 6. Ždb5 d6 7. Žd5 Žxd5 8. exd5 Žb8 9. a4 Re7 10. Re2 0-0 11. 0-0 Žd7 12. b4 a6 13. Ža3 a5 14. bxa5 Bxa5 15. Žc4 Ba8 16. Re3 f5 17. a5 f4 18. Rb6 Ve8 19. Ba3 Vg6 20. Rc7 e4 21. Kh1 b5 22. Žb6 Žxb6 23. Rxb6 Vg5 24. g3 b4 25. Bb3 Rh3 26. Bg1 f3 27. Rf1 Rxf1 28. Vxf1 Vxd5 29. Bxb4 Ve6 30. Bb5 Rd8 31. Ve1 Rxb6 32. axb6 Bab8 33. Ve3 Vc4 34. Bb2 Bb7 35. Bd1 Ve2 36.Be1 Vxe3 37.Bxe3 d5 38.h4 Bc8 39.Ba3 Kf7 40.Kh2 Ke6 41.g4 Bc6 42.Ba6 Ke5 43.Kg3 h6 44.h5 Kd4 45.Bb5 Bd6 46.Ba4+ Ke5 47.Bab4 Ke6 48.c4 dxc4 49. Bxc4 Bdxb6 50. Bxe4+ Kf7 51. Bf5+ Bf6 52. Bxf6+ Kxf6 53. Kxf3 Kf7 54. Kg3 ½–½**

### Partija 11: M. Karlsenas-F. Karuana

11-ąją  partiją pasaulio čempionas Magnusas Karlsenas, žaisdamas baltaisiais, pradėjo 1.e4, o  pretendentas į šį titulą, Fabianas Karuana, atsakė 1… e5. Jis, kaip ir 6-ojoje partijoje  pasirinko Petrovo, arba Rusiškąją gynybą (C42).  Ir po M. Karlseno pasinkto 4. Žf3 partija pasuko gerai žinomu ir išanalizuotu keliu. Toliau žaidžiant pretendentas, po valdovių išsikeitimo 13 ėjime, be vargo pasiekė lygią padėtį.  

pasaulio čempionas juodųjų stovykloje bandė sukelti sumaištį ėjimais 15. Žh4 ir 16. Žg6, bet tarp 17 ir 25 ėjimų lentoje po eilės figūrų apsikeitimų liko tik įvairialaukiai rikiai ir simetrinės pėstininkų struktūros. Nors pretendentas per neapsižiūrėjimą prarado pėstininką, tai nebeturėjo reikšmės – M. Karlsenas prie įvairialaukių rikių nebeturėjo galimybių laimėti.

Varžovai po 55 ėjimo sutiko su lygiosiomis. 

**1. e4 e5 2. Žf3 Žf6 3. Žxe5 d6 4. Žf3 Žxe4 5. Žc3 Žxc3 6. dxc3 Re7 7. Re3 0-0 8. Vd2 Žd7 9. 0-0-0 Žf6 10. Rd3 c5 11. Bhe1 Re6 12. Kb1 Va5 13. c4 Vxd2 14. Rxd2 h6 15. Žh4 Bfe8 16. Žg6 Žg4 17. Žxe7+ Bxe7 18. Be2 Že5 19. Rf4 Žxd3 20. Bxd3 Bd7 21. Bxd6 Bxd6 22. Rxd6 Bd8 23. Bd2 Rxc4 24. Kc1 b6 25. Rf4 Bxd2 26. Kxd2 a6 27. a3 Kf8 28. Rc7 b5 29. Rd6+ Ke8 30. Rxc5 h5 31. Ke3 Kd7 32. Kd4 g6 33. g3 Re2 34. Rf8 Kc6 35. b3 Rd1 36. Kd3 Rg4 37. c4 Re6 38. Kd4 bxc4 39. bxc4 Rg4 40. c5 Re6 41. Rh6 Rd5 42. Re3 Re6 43. Ke5 Rd5 44. Kf4 Re6 45. Kg5 Rd5 46. g4 hxg4 47. Kxg4 Ra2 48. Kg5 Rb3 49. Kf6 Ra2 50. h4 Rb3 51. f4 Ra2 52. Ke7 Rb3 53. Kf6 Ra2 54. f5 Rb1 55. Rf2 Rc2 ½–½**

### Partija 12: F. Karuana–M. Karlsenas

12-ąją partiją Fabianas Karuanas žaidė baltaisiais ir pradėjo 1.e4. Magnusas Karlsenas, žaidęs juodaisiais, vėl pasirinko siciliškąją gynybą. Toliau varžovai kartojo 8 –osios partijos ėjimus, kol pasaulio čempionas nepateikė siurprizo, sužaidęs vietoj 8...Žb8,  8...Že7. Toliau, iki 12-ojo ėjimo, žaidėjai greitai darė ėjimus, kol pretendentas šiek tiek susimąstė, prieš paeidamas 12.h4. pasaulio čempionas atsakė 12...h5. Šis ėjimas anksčiau beveik nebuvo naudojamas (žinoma tik viena žmogaus žaista  partija).

Vėliau juodieji klydo, žaisdami 29...a4??. Ekspertai vertino šį ėjimą labai kritiškai, nurodydami, kad šis ėjimas išlaisvina laukelį baltųjų valdovei, o tai apsunkina juodiesiems ...b7-b5 ėjimo galimybes. Toliau partija tęsėsi 30. Vb4! g6 31.Bd1 Ba8.  Čia pasaulio čempionas pasiūlė lygiąsias, kurios buvo priimtos.

Taip 12-kos partijų mačas, kuriame nei vienas iš varžovų nepasiekė pergalės, baigėsi lygiosiomis 6:6.

**1. e4 c5 2. Žf3 Žc6 3. d4 cxd4 4. Žxd4 Žf6 5. Žc3 e5 6. Ždb5 d6 7. Žd5 Žxd5 8. exd5 Že7 9. c4 Žg6 10. Va4 Rd7 11. Vb4 Rf5 12. h4 h5 13. Va4 Rd7 14. Vb4 Rf5 15. Re3 a6 16. Žc3 Vc7 17. g3 Re7 18. f3 Žf8 19. Že4 Žd7 20. Rd3 0-0 21. Bh2 Bac8 22. 0-0-0 Rg6 23. Bc2 f5 24. Žf2 Žc5 25. f4 a5 26. Vd2 e4 27. Re2 Re8 28. Kb1 Rf6 29. Be1 a4 30. Vb4 g6 31. Bd1 Ba8 ½–½**

|width="33%" |

|width="33%" |

## Papildomos partijos
Sužaidus 12-ką pagrindinio mačo partijų, nei vienas iš varžovų dar nebuvo pasiekęs pergalės - mačo rezultatas tebebuvo lygus - 6 : 6. Buvo paskirtas papildomas 4-ių partijų greitųjų šachmatų (25 min + 10 sek.) mačas. Jį 3:0 laimėjęs Magnusas Karlsenas išlaikė pasaulio čempiono titulą. 

### 1-oji greitųjų  šachmatų partija

M. Karlsenas pirmąją greitųjų partiją, žaisdamas baltosiomis figūromis, pradėjo 1. c4, o ketvirtuoju ėjimu (4,e4) pasirinko retai naudojamą variantą. (ECO A22)Netrukus paiškėjo, kad Fabianas  susiduria su sunkumais. Tad po 27 ėjimo susidarė bokštų pabaiga, kurioje baltieji turėjo pėstininku daugiau. Fabianas atkakliai gynėsi, bet, anot ekspertų, padarė lemiamą klaidą, kai paėjo - 37. Kx4?, Šio ėjimo idėja buvo: užėmus karaliumi laukelius f3, ar h3 ir, nustūmus baltųjų karalių į  h1 laukelį, grasinti matu, tačiau to padaryti nepavyko, nes pasaulio čempionas demonstravo gerą žaidimo techniką ir 55 ėjime laimėjo partiją.

**1. c4 e5 2. Žc3 Žf6 3. g3 Rb4 4. e4 0-0 5. Žge2 c6 6. Rg2 a6 7. 0-0 b5 8. d4 d6 9. a3 Rxc3 10. Žxc3 bxc4 11. dxe5 dxe5 12. Ža4 Re6 13. Vxd8 Bxd8 14. Re3 Žbd7 15. f3 Bab8 16. Bac1 Bb3 17. Bfe1 Že8 18. Rf1 Žd6 19. Bcd1 Žb5 20. Žc5 Bxb2 21. Žxe6 fxe6 22. Rxc4 Žd4 23. Rxd4 exd4 24. Rxe6+ Kf8 25. Bxd4 Ke7 26. Bxd7+ Bxd7 27. Rxd7 Kxd7 28. Bd1+ Ke6 29. f4 c5 30. Bd5 Bc2 31. h4 c4 32. f5+ Kf6 33. Bc5 h5 34. Kf1 Bc3 35. Kg2 Bxa3 36. Bxc4 Ke5 37. Bc7 Kxe4 38. Be7+ Kxf5 39. Bxg7 Kf6 40. Bg5 a5 41. Bxh5 a4 42. Ba5 Ba1 43. Kf3 a3 44. Ba6+ Kg7 45. Kg2 Ba2+ 46. Kh3 Ba1 47. h5 Kh7 48. g4 Kg7 49. Kh4 a2 50. Kg5 Kf7 51. h6 Bb1 52. Ba7+ Kg8 53. Bxa2 Bb5+ 54. Kg6 Bb6+ 55. Kh5 1–0**

### 2-oji greitųjų  šachmatų partija

2-ojoj greitųjų šachmatų partijoje, kur M. Karlsenas žaidė siciliškosios  gynybos Svešnikovo variantą (ECO B33). Kaip ir 12-ojoje partijoje jis pervedė žirgą per e7 į g6 laukelį. Padėtis paaštrėjo, kai pretendentas pradėjo stumti savo c pėstininką  link valdovės. pasaulio čempionas netrukdė pėstininkui veržtis pirmyn ir nukirto jį tik prieš jo paaukštinimą. Nors toliau norvegas faktiškai žaidė be figūros, baltųjų pozicija, dėl baltalaukių laukelių silpnumo, figūrų koordinacijos stokos, tapo neapginama ir pretendentas sustabdė laikrodį.

**1. e4 c5 2. Žf3 Žc6 3. d4 cxd4 4. Žxd4 Žf6 5. Žc3 e5 6. Ždb5 d6 7. Žd5 Žxd5 8. exd5 Že7 9. c4 Žg6 10. Va4 Rd7 11. Vb4 Vb8 12. h4 h5 13. Re3 a6 14. Žc3 a5 15. Vb3 a4 16. Vd1 Re7 17. g3 Vc8 18. Re2 Rg4 19. Bc1 Rxe2 20. Vxe2 Vf5 21. c5 0-0 22. c6 bxc6 23. dxc6 Bfc8 24. Vc4 Rd8 25. Žd5 e4 26. c7 Rxc7 27. Žxc7 Že5 28. Žd5 Kh7 0–1**

### 3-ioji greitųjų  šachmatų partija

Trečiąją greitųjų šachmatų partiją M. Karlsenas pradėjo 1. e4. Fabianas pasirinko siciliškąją gynybą.  Čempionas, keisdamas figūras, išlaikė lygią padėtį. Nors pretendentas galėjo ne kartą amžinu šachu užfiksuoti lygiąsias, bet jam, norint pratęsti žaidimą  mače, būtinai reikėjo pergalės. Todėl jis bandė komplikuoti padėtį, bet nesėkmingai ir 51 ėjime pasidavė.

**1. e4 c5 2. Žf3 e6 3. c4 Žc6 4. d4 cxd4 5. Žxd4 Rc5 6. Žc2 Žf6 7. Žc3 0-0 8. Re3 b6 9. Re2 Rb7 10. 0-0 Ve7 11. Vd2 Bfd8 12. Bfd1 Že5 13. Rxc5 bxc5 14. f4 Žg6 15. Ve3 d6 16. Bd2 a6 17. Bad1 Vc7 18. b3 h6 19. g3 Bd7 20. Rf3 Be8 21. Vf2 Že7 22. h3 Bed8 23. Rg2 Žc6 24. g4 Va5 25. Ža4 Vc7 26. e5 dxe5 27. Žxc5 Bxd2 28. Bxd2 Bxd2 29. Vxd2 Ra8 30. fxe5 Vxe5 31. Žd7 Vb2 32. Vd6 Žxd7 33. Vxd7 Vxc2 34. Ve8+ Kh7 35. Vxa8 Vd1+ 36. Kh2 Vd6+ 37. Kh1 Žd4 38. Ve4+ f5 39. gxf5 exf5 40. Ve3 Že6 41. b4 Žg5 42. c5 Vf6 43. c6 Že6 44. a4 Žc7 45. Vf4 Že6 46. Vd6 Va1+ 47. Kh2 Žd4 48. c7 Vc3 49. Vc5 Ve3 50. c8=V f4 51. Vg4 1–0**

|width="33%" |

|width="33%" |

## Apibendrinimas
Magnusas Karlsenas apgynė pasaulio čempiono titulą, po lygiųjų 6:6 pagrindiniame mače, per papildomas greitųjų partijas, laimėjęs 3:0 prieš Fabianą Karuaną.

## Po mačo
Per uždarymo ceremoniją Magnusas Karlsenas gerai atsiliepė apie savo oponentą:
„Dėkoju varžovui už puikią kovą. Jis buvo ypatingai stiprus varžovas, įvairiapusiškas, be to,  toks, kurį labai sunku įveikti. Galvoju, kad tokio lygio varžybose Fabianą mes matėme ne paskutinį kartą.“

Fabianas Karuana pripažino mačo rezultatą dėsningu: „Manau, kad rezultatai rodo, kad jis yra stipriausias pasaulio žaidėjas… tad normalu, kad jis – pasaulio čempionas.“

## Šaltiniai

## Nuorodos
* Nesibaigianti “sausra” Pasaulio čempionate Londone – tyla prieš audrą?
* M. Karlsenas prieš F. Karuaną 
* 2018 m. pasaulio šachmatų čempionatas.
*  Magnusas Karlsenas apgina savo titulą ir skelbiamas pasaulio šachmatų čempionu.
*  Šachmatų čempionai